**Informații privind scopul Logoului european pentru vânzarea medicamentelor prin intemediul societății informaționale**

Vânzarea ilegală a medicamentelor prin intermediul internetului reprezintă o amenințare serioasă la siguranța și sănătatea publică întrucât prin această modalitate de vânzare medicamentele falsificate pot ajunge la pacienți foarte ușor.

UE a introdus un Logo comun pentru unitățile farmaceutice care operează în mod legal în statele membre ale UE ca una dintre măsurile de combatere a comerțului cu medicamente falsificate. Logoul verifică autenticitatea paginii web și garantează siguranța produselor oferite spre vânzare.

Pentru siguranță, atunci când achiziționați online medicamente, verificați întotdeauna logoul specific. Acest logo este accesibil printr-un simplu click și trebuie să apară pe paginile web ale unităților farmaceutice online autorizate conform legislației în vigoare..

Prin accesarea logolul printr-un simplu click veți fi redirecționat la lista unităților farmaceutice autorizate să comercializeze medicamente prin intermediul serviciilor societății informaționale în respectivul stat membru UE. Drapelul statului în care operează unitatea farmaceutică autorizată va fi afișat pe logo. Odată identificată lista, verificați autenticitatea respectivei unități farmaceutice.

Logoul poate fi considerat autentic doar dacă, după ce l-ați selectat, cumpărătorul este redirecționat la poziția respectivei unități farmaceutice din lista unităților autorizate să comercializeze online medicamente aflată pe pagina web a autorității competente naționale.

Nu cumpărați medicamente de la unitatea farmaceutică online dacă respectiva unitate farmaceutică nu este pe listă.

Drapelul național și textul aferent reprezintă parte integrantă a logoului. Doar drapelurile naționale ale statelor membre UE, precum și ale Norvegiei, Islandei și Liechtensteinului pot fi afișate. Un logo care afișează, spre exemplu, drapelul UE, nu este autentic.